Εκλογές στην Ουγγαρία

Στην Ουγγαρία αρχηγός κράτους είναι ο Πρόεδρος της Δημοκρατίας. Ο Πρόεδρος εκλέγεται από το κοινοβούλιο. Στις 18 Απριλίου 2011 υπερψηφίστηκε από το Κοινοβούλιο ένα νέο Σύνταγμα, παρά τις αντιδράσεις της αντιπολίτευσης. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.

## Πρόσφατες προεδρικές εκλογές
### 2024
Μια πρόωρη έμμεση προεδρική εκλογή διεξήχθη στην Ουγγαρία στις 26 Φεβρουαρίου 2024, μετά την παραίτηση της Καταλίν Νόβακ. Ο Τάμας Σούλιοκ εξελέγη με πλειοψηφία δύο τρίτων (134 ψήφους υπέρ, ποσοστό 67,6%).

## Προηγούμενες προεδρικές εκλογές
### 1990
Οι πρώτες έμμεσες προεδρικές εκλογές διεξήχθησαν στην στις 3 Αυγούστου 1990, μετά τη μετάβαση στην πολυκομματική δημοκρατία. Ο Άρπαντ Γκεντς (Συμμαχία Ελεύθερων Δημοκρατών - SZDSZ), Πρόεδρος της Εθνοσυνέλευσης και ασκών χρέη αρχηγού του κράτους, εξελέγη πρόεδρος με πλειοψηφία άνω των τριών τετάρτων (76,42%, 295 ψήφοι).

### 1995
Η δεύτερη έμμεση προεδρική εκλογή διεξήχθη στηνστις 19 Ιουνίου 1995. Ο αρχηγός του κράτους Άρπαντ Γκεντς (Συμμαχία Ελεύθερων Δημοκρατών - SZDSZ) επανεξελέγη πρόεδρος με πλειοψηφία δύο τρίτων (67,09%, 259 ψήφοι). Ο αντίπαλος του γκεντς, Φέρεντς Μαντλ έλαβε 76 ψήφους (19,6%). Από το 1990, αυτή είναι η τελευταία προεδρική εκλογή που δεν κέρδισε το Fidesz ή υποψήφιος που υποστηρίχθηκε από αυτό.

### 2000
Η επόμενη έμμεση εκλογή προέδρου έγινε στις 5–6 Ιουνίου 2000. Ο πρώην υπουργός Φέρεντς Μαντλ εξελέγη με απόλυτη πλειοψηφία (243 ψήφους, ποσοστό 62,95%).

### 2005
Μια έμμεση προεδρική εκλογή διεξήχθη στις 6–7 Ιουνίου 2005. Ο εν ενεργεία πρόεδρος Φέρεντς Μάντλ, ο οποίος είχε εκλεγεί από τα κεντροδεξιά κυβερνώντα κόμματα στις εκλογές του 2000, δεν διεκδίκησε δεύτερη θητεία. Ο πρώην πρόεδρος του Συνταγματικού Δικαστηρίου Λάσλο Σόλιομ εξελέγη στον 3ο γύρο με απόλυτη πλειοψηφία (185 ψήφους, ποσοστό 48,05%) επικρατώντας της Καταλίν Σίλι που έλαβε 182 ψήφους (47,27%). Δεν ψήφισαν 17 βουλευτές και βρέθηκε μία άκυρη ψήφος. Αυτή ήταν η πιο αμφίρροπη εκλογή από το 1990 και η τελευταία που δεν κέρδισε ο υποψήφιος του κυβερνώντος κόμματος.

### 2010
Το Κοινοβούλιο εξέλεξε νέο πρόεδρο τον Ολυμπιονίκη και πρόεδρο του κοινοβουλίου Παλ Σμιτ, ο οποίος είχε προταθεί για το αξίωμα του προέδρου από τον πρωθυπουργό Βίκτορ Ορμπάν στις 23 Ιουνίου 2010.



### 2012
Τον Μάιο του 2012 πρόεδρος εξελέγη από το Κοινοβούλιο ο Γιάνος Άντερ και ανέλαβε καθήκοντα στις 10 Μαΐου 2012.

### 2017

Πρόεδρος επανεξελέγη από το κοινοβούλιο ο Γιάνος Άντερ.

### 2022
Στην έμμεση εκλογή που διεξήχθη στις 10 Μαρτίου 2022 εξελέγη η, υποστηριζόμενη από το Φίντες,  Καταλίν Νόβακ, ως η πρώτη γυναίκα πρόεδρος της Ουγγαρίας.

## Bουλευτικές εκλογές
### Πρόσφατες (2022)

## Ιστορικό βουλευτικών εκλογών
Βουλευτικές εκλογές διεξήχθησαν τα έτη: 	
1609, 1613, 1618, 1622, 1625, 1630, 1635, 1637, 1647, 1649, 1655, 1659, 1662, 1681, 1687, 1708, 1722, 1728, 1741, 1751, 1764, 1790, 1792, 1796, 1802, 1805, 1807, 1811, 1825, 1830, 1832, 1839, 1843, 1847, 1848, 1861, 1865, 1869, 1872, 1875, 1878, 1881, 1884, 1887, 1892, 1896, 1901, 1905, 1906, 1910, 1920, 1922, 1926, 1931, 1935, 1939, 1944, 1945, 1947, 1949, 1953, 1958, 1963, 1967, 1971, 1975, 1980, 1985, 1990, 1994, 1998, 2002, 2006, 2010, 2014, 2018 και 2022.

### 2010

### 2014
Οι εκλογές του 2014 διεξήχθησαν στις 6 Απριλίου 2014. Το αποτέλεσμα ήταν η νίκη για το Fidesz, με τον Βίκτορ Ορμπάν να παραμένει στην πρωθυπουργία. Ήταν οι πρώτες εκλογές σύμφωνα με το νέο ουγγρικό Σύνταγμα, το οποίο τέθηκε σε ισχύ την 1 Ιανουαρίου 2012 και με νέο εκλογικό νόμο. ΟΙ πολίτες ψήφισαν για την ανάδειξη 199 βουλευτών αντί των 386 βουλευτών που είχαν εκλεγεί στις τελευταίες εκλογές.

### 2018

## Δημοψηφίσματα
### 1921

### 1989
Στις 26 Νοεμβρίου 1989 διεξήχθη ένα τετραμερές δημοψήφισμα. Οι ψηφοφόροι κλήθηκαν να απαντήσουν στα εξής ερωτήματα: αν ο Πρόεδρος πρέπει να εκλέγεται μετά τις βουλευτικές εκλογές, αν οι οργανώσεις που σχετίζονται με το Ουγγρικό Σοσιαλιστικό Εργατικό Κόμμα πρέπει να απαγορευτούν στους χώρους εργασίας, αν το κόμμα πρέπει να λογοδοτήσει για τις περιουσίες που κατέχει ή διαχειρίζεται, και αν η Εργατική Πολιτοφυλακή πρέπει να διαλυθεί. Και οι τέσσερις προτάσεις εγκρίθηκαν, η πρώτη οριακά με το 50,1% των ψηφοφόρων, και οι υπόλοιπες τρεις με το 95% των ψηφοφόρων. Η προσέλευση των ψηφοφόρων ήταν 58,0%.

### 1990
Στις 29 Ιουλίου 1990 διεξήχθη δημοψήφισμα για την εισαγωγή άμεσων εκλογών για την Προεδρία. Αν και η πρόταση υποστηρίχθηκε από το 86% των ψηφοφόρων, η προσέλευση των ψηφοφόρων ήταν μόλις 14%, με αποτέλεσμα το δημοψήφισμα να κηρυχθεί άκυρο. Ως εκ τούτου, ο Πρόεδρος συνέχισε να εκλέγεται από την Εθνοσυνέλευση.

### 1997
Στις 16 Νοεμβρίου 1997 διεξήχθη στην Ουγγαρία δημοψήφισμα για την ένταξη στο NATO. Η πρόταση εγκρίθηκε από το 85% των ψηφοφόρων, με ποσοστό συμμετοχής 49%.

### 2003

### 2004
Στις 5 Δεκεμβρίου 2004 διεξήχθη εθνικό δημοψήφισμα στην Ουγγαρία σχετικά με δύο ερωτήματα. Το δημοψήφισμα είχε αρχικά προκηρυχθεί μόνο σε σχέση με την ιδιωτικοποίηση των νοσοκομείων, με πρωτοβουλία του Εργατικού Κόμματος. Μετά την επιτυχή ολοκλήρωση της εκστρατείας συλλογής υπογραφών της Παγκόσμιας Ομοσπονδίας Ούγγρων (MVSZ), προστέθηκε ένα ακόμη ερώτημα, το οποίο ζητούσε την υιοθέτηση νόμου που θα επέτρεπε την προνομιακή πολιτογράφηση για όσους αυτοπροσδιορίζονταν ως Ούγγροι στην εθνικότητα, αλλά δεν διέμεναν στην Ουγγαρία και δεν ήταν Ούγγροι πολίτες.

Ο Φέρεντς Μαντλ όρισε την 5η Δεκεμβρίου 2004, ως ημερομηνία για το δεσμευτικό εθνικό δημοψήφισμα σχετικά με τα δύο ερωτήματα, τα αποτελέσματα του οποίου θα ήταν υποχρεωτικά για την Εθνοσυνέλευση. Η ψηφοφορία προκάλεσε έντονη δημόσια συζήτηση, με πολυάριθμους κοινωνικούς και επαγγελματικούς οργανισμούς να συμμετέχουν στην εκστρατεία. Ωστόσο, και στις δύο περιπτώσεις, το δημοψήφισμα κηρύχθηκε άκυρο λόγω χαμηλής προσέλευσης. Ενώ η αποτυχημένη ψηφοφορία δεν είχε συνέπειες για τον τομέα της υγειονομικής περίθαλψης, προκάλεσε μακροχρόνια ένταση στη σχέση μεταξύ της ουγγρικής πολιτικής και των Ούγγρων που ζουν πέρα από τα σύνορα της χώρας.

### 2008
Στις 9 Μαρτίου 2008 διεξήχθη δημοψήφισμα για την ανάκληση ορισμένων ιατρικών τελών και διδάκτρων. Οι προτάσεις προέβλεπαν την κατάργηση των κυβερνητικών μεταρρυθμίσεων που εισήγαγαν τέλη επίσκεψης σε γιατρό (καταβαλλόμενα ανά επίσκεψη) και ιατρικά τέλη (καταβαλλόμενα ανά ημέρα νοσηλείας σε νοσοκομείο), καθώς και δίδακτρα στην τριτοβάθμια εκπαίδευση. Και οι τρεις προτάσεις υποστηρίχθηκαν από την πλειοψηφία των ψηφοφόρων. Ο πρωθυπουργός Φέρεντς Γκιουρτσάνι δήλωσε ότι τα τέλη θα καταργηθούν την 1η Απριλίου 2008 μετά το δημοψήφισμα, αλλά ότι η κυβέρνηση δεν διέθετε κονδύλια για να αντικαταστήσει το εισόδημα που θα χανόταν από τα ιδρύματα τριτοβάθμιας εκπαίδευσης και τους φορείς υγείας λόγω της κατάργησης των τελών.

### 2016
Στις 2 Οκτωβρίου 2016 έγινε δημοψήφισμα αναφορικά με την μετεγκατάσταση προσφύγων στην Ευρωπαϊκή Ένωση. Το δημοψήφισμα είχε την κοινή ονομασία *kvótanépszavazás* ή *kvótareferendum* (**quota referendum**) στα ουγγρικά ΜΜΕ και ξεκίνησε από την κυβέρνηση Ορμπάν. Η συντριπτική πλειοψηφία (98,3%) των Ούγγρων καταψήφισε τις ποσοστώσεις της ΕΕ για τους πρόσφυγες (να γίνεται μετεγκατάσταση προσφύγων σε άλλες χώρες της ΕΕ), η συμμετοχή ήταν πολύ χαμηλή (39,9%) για να είναι έγκυρη η ψηφοφορία.

### 2022

## Παραπομπές